
Esselamu alejkum


U navedenin hadisima se ne spominje petak. Da li je ucenje sure kehf vezano za petak?


* 
* 
* 
* 
* 
* 
* 

 
Da li je učenje sure kehf vezano za petak?

Vrijednost sure El-Kehf  

Od Beraa b. Aziba prenosi se da je kazivao: „Jedan je čovjek učio suru El-Kehf, a pored njega bio je konj čvrsto svezan s dva užeta. Iznenada ga je prekrio oblak koji se sve više i više približavao, a njegov se konj toga plašio. Kada je taj čovjek osvanuo, otišao je do Poslanika, sallallahu alejhi ve sellem, i ispričao mu šta se desilo. Tada mu ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, reče: ‘Bila je to smirenost (sekina) koja se spustila zbog Kur’ana!’“  

Buhari, 5011., i Muslim, 795.  

Ebu Derda prenosi da je Poslanik, sallallahu alejhi ve sellem, kazao: „Ko nauči napamet prvih deset ajeta sure El-Kehf biće sačuvan Dedždžala.“  

Muslim, 809.  

Nevas b. Sem’an, Allah njime bio zadovoljan, prenosi ***[hadis](https://pitajucene.com/search/Hadis/questions/ "Pretraži pitanja o hadisima")*** o Dedždžalu, u kojem između ostalog, Poslanik, sallallahu alejhi ve sellem, veli: „Ko ga doživi od vas, neka mu prouči početak sure El-Kehf.“  

Muslim, br. 2937.  

Ebu Derda prenosi da je Poslanik, sallallahu alejhi ve sellem, kazao: „Ko bude učio tri prva ajeta sure El-Kehf, bit će sačuvan Dedždžalova iskušenja.“  

Bilježi Tirmizi, br. 2886., i kaže da je hadis hasen sahih.  

Ovi hadisi, u općoj formi, govore o vrijednosti sure Kehf ili nekih njenih ajeta, a postoje drugi hadisi koji govore o propisanosti učenja sure Kehf uoči petka ili petkom. Jedan od tih hadisa jeste: “Ko prouči suru Kehf u noći petka ili petkom, biće obasjan nurom od njega do Ka’be.” Bilježi Darimi, a ispravnim ga smatra Albani.


